বাংলাদেশ জামায়াতে ইসলামী
৩০ জুন লাহোরে সাংবাদিকদের কাছে গোলাম আযম বলেন, "তাঁর দল পূর্ব পাকিস্তানে দুস্কৃতকারীদের (মুক্তিযোদ্ধা) তৎপরতা দমন করার জন্য যথাসাধ্য চেষ্টা করছে এবং এ কারণেই দুস্কৃতকারীদের হাতে বহু জামায়াত কর্মী নিহত হয়েছে। ১৯৭১ সালের ১০ এপ্রিল পাকিস্তানের অখন্ডতা রক্ষার উদ্দেশ্য ঢাকায় শান্তি কমিটি গঠন করা হয়। এর সদস্য ছিলেন পাকিস্তানপন্থী রাজনৈতিক ব্যাক্তিত্বরা। গোলাম আযম ও এই কমিটির সদস্য ছিলেন।
আম আদমি পার্টি
আপের প্রতিষ্ঠার পর থেকে এই দল বিভিন্ন প্রতিবাদ আন্দোলন কর্মসূচিতে অংশ নেয়। দিল্লিতে বিদ্যুৎ ও জলের দাম বৃদ্ধি নিয়ে সরকার ও বেসরকারি সংস্থাগুলির মধ্যে বেআইনি আঁতাতের অভিযোগ এনে আপ আন্দোলন চালায়। এছাড়া যৌন হেনস্থা ও ধর্ষণের শিকার মহিলাদের সুবিচার দেওয়া ও শক্তিশালী ধর্ষণ-বিরোধী আইন প্রণয়ন ছিল এই দলের অন্যতম এজেন্ডা। ২০১৩ সালে এই দল দিল্লির বিধানসভা নির্বাচনে দ্বিতীয় বৃহত্তম দল হিসেবে আত্মপ্রকাশ করে। দিল্লি বিধানসভার ৭০টি আসনের মধ্যে আপ পায় ২৮টি আসন। একক সংখ্যাগরিষ্ঠ না হলেও ভারতীয় জাতীয় কংগ্রেসের সমর্থনে এই দল দিল্লিতে সরকার গঠন করেছে।
অন্না হজারে ও অরবিন্দ কেজরিওয়ালের মতবিরোধের মধ্যে দিয়েই আম আদমি পার্টির উত্থান হয়। উভয়েই ২০১১-১২ সালে জন লোকপাল বিল পাস করানোর দাবিতে দুর্নীতি-বিরোধী আন্দোলনে যুক্ত ছিলেন। হজারে এই আন্দোলনকে রাজনীতির সংস্রব থেকে দূরে রাখতে চাইলেও, কেজরিওয়াল মনে করতেন, সংসদীয় রাজনীতিতে অংশ নিলে আইনসভায় উক্ত বিল পাস করানো সহজ হবে। বিভিন্ন সোশ্যাল নেটওয়ার্ক সার্ভিসে ইন্ডিয়া এগেইনস্ট করাপশন আন্দোলনের কর্মকর্তারা জনমত যাচাই করেন। ওই সব সাইটের ব্যবহারকারীরা রাজনীতিতে যোগদানের পক্ষেই মত দিয়েছিল।